Ծրագրում նշվում է, որ Երեւանում չի լինելու ոչ մի անօթեւան ընտանիք, ու բացվելու է շուրջ 70.000 աշխատատեղ: Ըստ ծրագրի՝ քաղաքապետարանը դասակարգելու է սոցիալապես խոցելի խմբերին եւ իր միջոցներից նրանց, ըստ խոցելիության խմբի, աստիճանաբար առաջիկա հինգ տարիներին ապահովելու է սեփական տանիքով: Քաղաքապետարանը Երեւանի վարչական տարածքում գտնվող նախկին արդյունաբերական ձեռնարկությունների ուսումնասիրություն կիրականացնի: Այդ ձեռնարկությունների առնվազն 70 տոկոսի վերագործարկումը «Ժառանգությունը» համարում է իրատեսական, իսկ մոտավոր հաշվարկներով՝ վերագործարկման ծրագրերի անթերի իրականացման դեպքում կստեղծվեն շուրջ 70 հազար նոր աշխատատեղեր: Նախատեսվում է նաեւ, որ կկառուցվեն բավարար թվով հանրային կացարաններ՝ ժամանակավորապես անտուն դարձած կամ փողոցում հայտնված մարդկանց օթեւան տալու համար: